Elkeen in die kar kry ’n kans om te kolf. Om punte aan te teken, tel jy die waardes bymekaar van die voertuie waarby julle verbyry.
Die kolwer hou aan kolf totdat ’n rooi motor verbykom. Hy is dan uit en kry die volgende kolwer ’n beurt om te kolf. Sodra iemand 100 lopies het, is die speletjie verby.
Die kinders moet kyk hoeveel windpompe hulle langs die pad raaksien. Die wenner is die speler wat die meeste windpompe raaksien teen die tyd dat julle by die kampplek aankom.
As jou kinders oud genoeg is, laat hulle toe om beurtelings foto’s te neem met ‘n digitale kamera of met jou slimfoon. Dit is groot pret om by jou bestemming deur al die foto’s te gaan en om die wêreld deur die oë van jou kind te sien.